Tot preparat per celebrar el 19 de juny el 10K Nocturn platja de Gandia - Memorial Toni Herreros
17 maig 2021

## Tot preparat per celebrar el 19 de juny el 10K Nocturn platja de Gandia - Memorial Toni Herreros17 maig 2021Última actualització: 17 maig 2021

![](../gestion/img/518935a870839245910324a92b0e985fb08f7b38173015d1de3388adf3e9f3b9.jpg)  
  

La regidora delegada d'Esports, Lydia Morant; el regidor delegat de Turisme, Vicent Mascarell, i Vicent Boscà, president de Club d'Atletisme Safor Teika, organitzador de la prova, han comparegut aquest matí en roda de premsa per presentar la X edició del 10K Nocturn Platja de Gandia esdeveniment esportiu que cada any se celebra com a homenatge pòstum al tècnic Toni Herreros.

L'edil responsable d'esports ha informat que la prova serà el dissabte 19 de juny a la platja de Gandia. Constarà d'un circuit de 10 quilòmetres amb eixida des de Clot de la Mota i meta al Passeig Marítim. Pel que fa a les inscripcions, s'obriran a la www.10kgandia.com el pròxim 19 de maig i hi haurà, en principi i en funció de l'evolució de la pandèmia, 1.000 dorsals a 12 euros.

"Després del pparó de totes les activitats provocat per la pandèmia tornem a acollir una prova popular d'aquestes característiques" va explicar Morant qui ha agraït al club l'esforç que ha realitzat durant tota la temporada amb l'escola d'atletisme i recordat que la prova es desenvoluparà complint amb tots els protocols de seguretat a l'igual que tots els esdeveniments que s'organitzen a Gandia.  
Finalment, la regidora va informar que "encara hi ha assumptes que s'estan ultimant com el nombre d'inscrits o algun tram del recorregut".

Per la seua banda, Vicent Boscà ha explicat que el missatge d'aquest any de la prova és "Posa rumb a la platja de Gandia". "Som la primera cursa que s'organitza després de València. Anem a fer prevalèixer la integritat i salut dels corredors. Volem ser un referent a l'hora d'organitzar una prova d'aquestes característiques tot i la COVID-19 raó per la qual necessitarem molts voluntaris".

Finalment, Vicent Mascarell ha agraït al Club "el fet d'organitzar aquesta prova el 19 de juny el que ens convertirà, possiblement, en la primera destinació de platja amb una cursa d'aquest tipus. Això ens posa al mapa de la normalitat amb responsabilitat. Hem de seguir treballant en aquest tipus d'esdeveniments esportius perquè suposen una excusa per atraure turistes durant el cap de setmana".

[Twittear](https://twitter.com/share)